section_heading: Odlike
paragraph_text: Za napredak u nekoj vještini Gendai Budo koristi Kyu-Dan stupnjevanje, dok u Kobudu ne postoji takav vid sustava. Stupnjevanje u Gendai Budu je zamijenilo stari način Kobuda, koji se najčešće koristio kroz različitih certifikate koje su učenici dobivali za postignuti napredak. Ne postoje ni zakletve ili obredi koji se moraju proći kako bi neko postao učenik te vještine. U Kobudu je to bila praksa. U većini današnjih Dojo-a svi su dobrodošli pod uvjetom da slijede osnovna pravila ponašanja, dok su instruktori Kobuda često koristili stroga uputstva pri prihvatanju kandidata. Primarna svrha Gendai Buda je duhovni i mentalni razvoj, dok je primjena tehnika sekundarna svrha.